Pretoria-man in hof oor ‘onwettige skedulemiddels’ | Maroela Media
Die beskuldigde het na bewering ŉ geheime laboratorium wat skedulemiddels vervaardig onwettig vanuit sy huis bedryf. Foto: Verskaf
Die 28-jarige man van Pretoria wat in hegtenis geneem is omdat hy na bewering ŉ geheime laboratorium wat skedulemiddels vervaardig onwettig vanuit sy huis bedryf het, sal in Mei weer in die hof verskyn.
Kapt. Lloyd Ramovha, woordvoerder van die Valke, sê Marius Izak Aucamp (28) het Vrydag in die Pretoria-landdroshof verskyn op aanklag van vervaardiging en handel in geskeduleerde middels. Hy is op borgtog van R10 000 vrygelaat.
Volgens Ramovha het die Valke weke lank Aucamp se huis dopgehou voordat ŉ taakspan onder leiding van die Narkotikaburo (Saneb) op die perseel toegeslaan het met ŉ soek-en-beslagleggingslasbrief.
“Die span het afgekom op masjiene om kapsules te vul en te druk, asook pakke wat oënskynlik geslagsprikkelmiddels en steroïede bevat. Daar is beslag gelê op dié items met ŉ geraamde straatwaarde van meer as R300 000,” sê Ramovha.
Aucamp sal op 10 Mei weer in die hof verskyn.
Daar is beslag gelê op items met ŉ geraamde straatwaarde van meer as R300 000. Foto: Verskaf
Van die middels waarop daar beslag gelê is. Foto: Verskaf
Die berig moet ‘n verdien ‘n opvolg. Die feite is nog min en dun. Klink interessant.
Hy het vir homself werk geskep en n inkomste gekry. Nie by die verkeerskruising met n plakkaat gaan staan ie. Gee hom eerder n bonus en n rdp huis.
n Baie goeie voorstel maar ongelukkig tel sy ras teen hom.
Cheap pille en dwelms vir almal · 11 maande gelede
As die lesers hierdie goedkeur en ondersteun dan is dit seker ook reg om dwelms by die huis te vervaardig en te verskaf om op die straathoeke te verkoop? Hulle verkoop alreeds, of nog steeds, daardie kruie dwelms vrylik in Pretoria se strate wat ook selfvervaardig word. Net so lank niemand vermoor word nie dan is alles OK?
Ek weet nie van dwelms nie, maar sy prikkel middels het my gehelp en nou is dit so goed soos afgesny.
Dit bly die koper se besluit om hierdie tuisgemaakte samestellings asook dwelms aan te koop en hom- of haarself te vernietig.
Ek lees nerens van dwelms nie, maar wel van skedulemiddels.
Ja Maljan, presies wat ek ook gedink het van werk skep.
Skedule middels ten duurste by apteke koop of goedkoper by iemand wat dit self maak in sy garage? Weeg beide se voordele en nadele op.